**Қазақстан Республикасы Өнеркәсіп және құрылыс министрі бұйрығының жобасына «Субсидиялауға жататын ауызсу беру жөніндегі қызметтердің құны сумен жабдықтау жүйелерінің тізбесіне енгізілген сумен жабдықтау жүйелерінен ауыз су беру жөніндегі қызметтердің құнын субсидиялау қағидаларын бекіту туралы»**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы.**

Қазақстан Республикасы Өнеркәсiп және құрылыс министрлiгi.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі Басшылығының, Үкіметтің және Үкіметтің Аппаратының хаттамалық және өзге де тапсырмаларына және/немесе оны қабылдау қажеттілігінің басқа да негіздемелеріне сілтеме жасай отырып, нормативтік құқықтық актінің жобасын қабылдау үшін негіздер.**

Қазақстан Республикасының 2025 жылғы 9 сәуірдегі № 178-VII Су кодексін іске асыру шеңберінде Қазақстан Республикасы Премьер-Министрінің өкімі.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда - Республикалық бюджет комиссиясының шешімі (тиісті есептер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Талап етілмейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық актінің жобасы ережелерінің ұлттық қауіпсіздікті қамтамасыз етуге әсері.**

Жоқ.

**5. Күтілетін нәтижелердің нақты мақсаттары мен мерзімдері.**

Бұйрық жобасы ауыз су құнын арзандату бөлігінде халықты мемлекет тарапынан қолдау бойынша сапалы қызметтермен қамтамасыз етуді көздейді.

**6. Нормативтік құқықтық актінің жобасында қаралатын мәселелер бойынша бұрын қабылданған актілер және оларды іске асыру нәтижелері туралы мәліметтер.**

«Ауыз сумен жабдықтаудың баламасыз көздері болып табылатын аса маңызды топтық және оқшау сумен жабдықтау жүйелерінен ауыз су беру жөніндегі көрсетілетін қызметтердің құнын субсидиялау қағидаларын бекіту туралы» Қазақстан Республикасы Ұлттық экономика министрінің 2015 жылғы 28 ақпандағы № 161 бұйрығы.

**7. Заңнаманы енгізілетін нормативтік құқықтық актінің жобасына оны қабылданған жағдайда сәйкестендіру қажеттілігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетіндігін көрсету) не мұндай қажеттіліктің болмауы.**

Талап етілмейді.

**8. Нормативтік құқықтық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байттар саны).**

Бұйрық жобасы:

1) Қазақстан Республикасы Өнеркәсіп және құрылыс министрлігінің http://www.mps.gov.kz интернет-ресурсында;

2) ашық нормативтік құқықтық актілердің http://www.egov.kz интернет-порталында орналастырылған.

**9. Әлеуметтік маңызы бар нормативтік құқықтық актінің жобасына баспасөз релизін уәкілетті мемлекеттік органдардың интернет-ресурстарында орналастыру туралы ақпарат.**

Талап етілмейді.

**10. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері.**

Талап етілмейді.